# **INFORMÁCIE PRE ZÁKAZNÍKOV**

**Účel spracúvania osobných údajov, na ktorý sú osobné údaje určené:**

Predaj tovaru prostredníctvom kamennej predajne

**Okruh dotknutých osôb:**

* právnické osoby (PO) a ich štatutárne orgány, oprávnené osoby, zamestnanci, zmluvní zástupcovia odberateľov, príp. iné relevantné fyzické osoby,
* fyzické osoby podnikatelia (SZČO), ich zmluvní zástupcovia, príp. iné relevantné fyzické osoby,
* fyzické osoby nepodnikatelia (FO), ich kontaktné osoby, resp. zástupcovia.

**Kategória osobných údajov:**

* bežné osobné údaje

**Zoznam alebo rozsah osobných údajov:**

* zákazníci právnické osoby (PO) a samostatne zárobkovo činné osoby (SZČO) a ich štatutárne orgány, kontaktné osoby: obchodné meno, sídlo, IČO, IČ DPH, údaje o kontaktnej osobe v rozsahu titul, meno, priezvisko, telefonický kontakt na pracovisko, e-mailová adresa na pracovisko, iné relevantné údaje v rozsahu podľa § 78 Zákona o ochrane osobných údajov.
* zákazníci fyzické osoby nepodnikatelia (FO) a ich kontaktné osoby: titul, meno, priezvisko, telefonický kontakt, e-mailová adresa.

**Zákonnosť spracúvania osobných údajov:**

**čl. 6 ods. 1 písm. b) GDPR** – spracúvanie osobných údajov je nevyhnutné na **plnenie zmluvy**, ktorej zmluvnou stranou je dotknutá osoba, alebo na vykonanie opatrenia pred uzatvorením zmluvy na základe žiadosti dotknutej osoby. Poskytovanie objednaných služieb a/alebo tovaru,

**čl. 6 ods. 1 písm. c) GDPR** - spracúvanie osobných údajov je nevyhnutné podľa osobitného predpisu alebo medzinárodnej zmluvy, ktorou je Slovenská republika viazaná - **plnenie zákonných povinností podľa osobitných predpisov,**

**čl. 6 ods. 1 písm. f) GDPR – oprávnený záujem** prevádzkovateľa na plnení práv a povinností vyplývajúcich zo zmluvných a predzmluvných vzťahov.

* spracúvanie je nevyhnutné na účely oprávnených záujmov Prevádzkovateľa na plnení zmluvného vzťahu, ak zmluvnou stranou je FO, ktorá je zmluvnou stranou, zastupuje iná FO, pričom DO takéto spracúvanie môžu primerane očakávať,
* spracúvanie je nevyhnutné na účely oprávnených záujmov Prevádzkovateľa na plnení zmluvného vzťahu, ak zmluvnou stranou je právnická osoba (PO) a v jej mene vystupujú za účelom plnenia zmluvných vzťahov iné fyzické osoby (FO) na základe osobitného oprávnenia, pričom dotknuté osoby takéto spracúvanie môžu primerane očakávať,
* spracúvanie je nevyhnutné na účely oprávnených záujmov Prevádzkovateľa na plnení zmluvného vzťahu, ak zmluvnou stranou je fyzická osoba podnikateľ (SZČO) a v jej mene vystupujú za účelom plnenia zmluvných vzťahov iné fyzické osoby (FO) na základe osobitného oprávnenia, pričom dotknuté osoby takéto spracúvanie môžu primerane očakávať.

**Zákonná povinnosť spracúvania osobných údajov:**

* Zákon č. 513/1991 Zb. – Obchodný zákonník,
* Zákon č. 250/2007 Z. z. Zákon o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov,
* Zákon č. 40/1964 Zb. Občiansky zákonník

**Identifikácia príjemcu alebo kategórie príjemcu:**

* poskytovateľ služieb verejnej mobilnej siete
* poskytovateľ dátových služieb
* poskytovateľ platformy pre emailovú komunikáciu
* poskytovateľ bankových služieb,
* poskytovateľ ekonomického programu,
* poskytovateľ účtovných služieb: Sprostredkovateľ na základe čl. 28 Nariadenia Európskeho Parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**- do tretích krajín:**

Osobné údaje sa do tretích krajín neposkytujú.

**- do medzinárodných organizácií:**

Osobné údaje sa do medzinárodných organizácií neposkytujú.

**Iný oprávnený subjekt:**

Na základe článku 6 ods. 1 písm. c) Nariadenia Európskeho Parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) Daňový úrad (na základe zákona č. 595/2003 Z. z. o dani z príjmov v znení neskorších predpisov, zákon o dani z pridanej hodnoty 222/2004 Z. z. v znení neskorších predpisov) Súdy, orgány činné v trestnom konaní základe zákona č. 160/2015 Z. z. Civilný sporový poriadok, na základe zákona 301/2005 Z. z. Trestný poriadok v znení neskorších predpisov, Colný úrad, Finančná správa.

**Zverejňovanie osobných údajov:**

Osobné údaje sa nezverejňujú.

**Doba uchovávania / kritérium jej určenia:**

Do naplnenia účelu.

**Poučenie o forme požiadavky na poskytnutie osobných údajov od dotknutých osôb:**

Poskytovanie osobných údajov je zmluvná a zároveň zákonná požiadavka. Dotknutá osoba je povinná poskytnúť osobné údaje. V prípade neposkytnutia týchto údajov, nie je možné uzatvorenie zmluvného vzťahu, ako ani následné plnenie zo zmluvy. Taktiež nie je možné zabezpečiť riadne plnenie povinností Prevádzkovateľa, ktoré mu vyplývajú z príslušných všeobecných právnych predpisov.

**Prevádzkovateľ sa zaručuje,** že osobné údaje poskytnuté dotknutou osobou bude spracúvať v zmysle zásady minimalizácie uchovávania a v prípade, žeby odpadol účel spracúvania, prevádzkovateľ sa zaručuje osobné údaje vymazať.

V prípade, že budú uvedené osobné údaje spracúvané na iný účel ako je stanovený vyššie v tejto informačnej povinnosti, bude dotknutá osoba o tomto účele ako aj o právnom základe takého spracúvania ešte pred takým spracúvaním informovaná.

**Technické a organizačné bezpečnostné opatrenia:** organizačné a technické opatrenia na ochranu osobných údajov sú spracované v interných predpisoch prevádzkovateľa. Bezpečnostné opatrenia sú vykonávané v oblastiach fyzickej a objektovej bezpečnosti, informačnej bezpečnosti, šifrovej ochrany informácií, personálnej, administratívnej bezpečnosti a ochrany citlivých informácií, s presne definovanými právomocami a povinnosťami uvedenými v bezpečnostnej politike.

**Automatizované individuálne rozhodovanie vrátane profilovania:**

Automatizované individuálne rozhodovanie vrátane profilovania sa nevykonáva.